Správa zo zahraničnej pracovnej cesty
1.	Účastníci ZPC

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľ
Znalosť jazykov: 			anglicky, rusky

2.	Zahraničná pracovná cesta
Štát:					Francúzsko	
Mesto:					Paríž
Dátum:				26. – 28. 10. 2021
Prijímajúca organizácia:	UNESCO
Účel cesty:	účasť na 8. Konferencii zmluvných strán Medzinárodného dohovoru proti dopingu UNESCO (ďalej dohovor) 
Spôsob financovania:	ZPC bola financovaná z rozpočtu Antidopingovej agentúry SR.

3.	Rámcový program pobytu
Dátum/čas:	26. október 2021: 10:00-17:30 
	“Oficiálne otvorenie Konferencie zmluvných strán UNESCO”
“Pre-Conference FORUM” 
27. október 2021 10:00-18:00 
Konferencia zmluvných strán UNESCO
28. október 2021: 10:00-14:00 
Konferencia zmluvných strán UNESCO 

4.	Stručný priebeh rokovaní

Uvedené zasadnutie sa koná každé 2 roky a predstavuje najvyšší rozhodovací a schvaľovací orgán dohovoru.  Za Slovenskú republiku bola nominovaná trojčlenná delegácia. V dôsledku pandemickej situácie sa prvýkrát v histórii konala v hybridnej forme, a to prezenčne a virtuálne. Osobnú prezenčnú formu zastupovala vedúca delegácie  pani Natália Nash, riaditeľka odboru športu, sekcie športu Ministerstva školstva, vedy výskumu a športu SR (MŠVVaŠ) a riaditeľka Antidopingovej agentúry SR Žaneta Csáderová. Virtuálne bola prítomná zástupkyňa MŠVVaŠ p. Lýdia Babiaková.
V prvý deň 26. októbera 2021 bolo oficiálne otvorenie konferencie zmluvných strán (COP8), na ktorom vystúpili so svojím príhovorom najvyšší predstavitelia vlád. Pán predseda Marco Diaz oficiálne otvoril 8. konferenciu zmluvných strán dohovoru UNESCO a zároveň bola schválená správa zo 7. konferencie zmluvných strán, ktorá sa konala v roku 2019. 
Medzinárodné fórum ako sprievodné podujatie bolo venované dvom hlavným témam, a to športovcom a ich názorom ohľadom dopingu v športe a súkromným zainteresovaným stranám v športe, ktoré by sa mali taktiež podielať na ochrane a propagácií športových hodnôt, podpore etiky a integrity v športe.

27. – 28. október 2021: Konferencia zmluvných strán UNESCO

Hlavné body rokovania boli úvodné príhovory, schválenie rokovacieho poriadku a správa z minulého zasadnutia (2017), voľba predsedajúceho zástupcu a jeho zástupcu na roky 2022 - 2023. Konferencia pre nasledujúce dvojročné obdobie zvolila námestníka ministerstva športu Dominikánskej republiky Marca Diaza. Do pozície spravodajcu bol opätovne zvolený p. Patel Hitesh z Veľkej Británie. Zvolené boli tiež pozície podpredsedov jednotlivých skupín pozastávajúcich zo zmluvných strán UNESCO. Slovenská republika patrí do skupiny 2, za ktorú bol zvolený zástupca z Ruskej federácie.  Z ďalších skupín boli zvolení podpredsedovia z Čínskej ľudovej republiky, Saudskej Arábie a Senegalu.
Panel nezávislých expertov na roky 2022 – 2023, zriadený v nadväznosti na COP7, bude zložený z týchto členov: pani Allison Wagner (Spojené štáty americké), pani Veronika Loginova (Ruská federácia), pán Marco Aurelio Klein (Brazília ), Dr Jin Huang (Čína), Abdourahmane Dia (Senegal) a Dr Rezk Abdelfattah (Egypt). Panel bude podporovať prácu predsedníctva COP8 a schvaľovacieho výboru Antidopingového fondu.
Za veľmi významný mílnik pokladáme dosiahnutia konsenzusu zmluvných strán a schválenie dokumentov ohľadom Operačného usmernenia (Operational Guidelines) a rámec na posilnenie implementácie (Framework for Strengthening the implementation of the Convention).
COP8 tiež súhlasila s ďalším vývojom modelového strategického rámca a certifikácie alebo označenia, ktoré uznáva úsilie štátov, ktoré sú zmluvnými stranami dohovoru, posilniť antidopingové politiky, ktoré sa majú predložiť na nasledujúce zasadnutie COP.

Taktiež boli schválení členovia komisie pre Fond ohľadom eliminácie dopingu v športe na obdobie 2022 - 2023(Taliansko – skupina I, Ruská federácia – skupina II, Barbados – skupina III, India – skupina IV, Zambia – skupina Va; Spojené arabské emiráty – skupina Vb). 
Prebehla diskusia týkajúca sa zmien v pravidlách riadenia Dohovoru proti dopingu v športe. 
V rámci monitorovania a implementácie Dohovoru proti dopingu v športe boli predstavené výsledky vyplneného dotazníka AD Logic ohľadom dodržiavania ustanovení dohovoru. Podstatou monitoringu je identifikovať minimálne štandardy pre zmluvné strany dohovoru. Minimálna hranica pre dodržiavanie jednotlivých bodov dohovoru bola odsúhlasená na 60 %. Slovenská republika má 81 % plne v súlade s dohovorom, 4,8 % čiastočný súlad a v nesúlade máme 14,3 %. Uvedený nesúlad sa týka hlavne článkov ohľadom výskumu, výživových doplnkov pre športovcov ako aj implementácia profesionálneho etického kódexu.  Aby sa zvýšila úroveň ich dodržiavania a zlepšila komunikácia a zdieľanie informácií, štáty, ktoré sú zmluvnými stranami dohovoru, sa dôrazne vyzývajú, aby vytvorili národné platformy pre dodržiavanie predpisov a určili národné kontaktné miesta. Za Slovenskú republiku je SADA určená ako národné kontaktné miesto.  
Kľúčový návrh predsedníctva COP7, spresnenie a zlepšenie monitorovacieho systému Dohovoru, konferencia schválila zriadenie pracovnej skupiny národných antidopingových expertov, expertov z WADA a príslušných medzinárodných a regionálnych partnerov. Uvedená pracovná skupina bude poskytovať poradenstvo vedúcemu konzultantovi zodpovednému za aktualizáciu a dolaďovanie dotazníka ADLogic.
 COP8 rozhodlo, že predsedníctvo COP8 zriadi inkluzívnu a regionálne vyváženú pracovnú skupinu na preskúmanie regionálneho financovania príspevkov vlád pre WADA. Predbežná správa bude predložená na pripomienkovanie štátom, ktoré sú zmluvnými stranami dohovoru, koncom roka 2022 a konečný návrh bude predložený na rozhodnutie na COP9, ktorá sa uskutoční v októbri 2023.
5.	Odporúčané závery

Na základe uskutočnených diskusií a monitoringu Dohovoru proti dopingu v športe UNESCO odporúča jednotivým vládam zamerať svoju pozornosť na niektoré skutočnosti:
	
(1)	Všetci signatári dohovoru by mali v rámci rešpektovania uvedeného dohovoru vynaložiť signifikantné úsilie, aby každá krajina bola v súlade s týmto dohovorom. Všetci signatári sa zaviazali plniť jednotlivé body dohovoru, z čoho vyplýva aj znášanie dôsledkov za neplnenie podmienok dohovoru. 

(2)	Všetci signatári dohovoru majú pokračovať a prehlbovať svoje aktivity zamerané hlavne na politiku verejného zdravia ochrany športovej etiky a integrity.

(3)	Dôraz sa taktiež kladie na podporu vzdelávania a šírenia informácií v súvislosti s implementáciou efektívneho prevenčného programu. Na tento účel môžu vlády jednotlivých krajín posilniť personálnu a finančnú kapacitu svojich národných antidopingových organizácií s cieľom zabezpečenia týchto aktivít pre širokú verejnosť. 

Antidopingová agentúra Slovenskej republiky na základe svojej aktívnej účasti navrhuje tieto opatrenia:

(1)	Slovenská republika splnila Dohovor proti dopingu v športe UNESCO na 81 %. V nesúlade máme 14.3 %.  Jedným zo spôsobov, ako by bolo možné zlepšiť plnenia jednotlivých bodov daného dohovoru by bolo vytvorenie národnej platformy, ktorá by združovala medzirezortné zastúpenie expertov, ktorí by sa zaoberali implementáciou jednotlivých bodov dohovoru, ktoré nie sú v súlade, alebo sú v súlade iba čiastočne. V rámci skupiny 2, do ktorej patrí 21 krajín vrátane Slovenska, iba štyri krajiny nevytvorili národnú platformu (Estónsko, Maďarsko, Chorvátsko a Slovensko). 
(2)	Vrámci finančných možností Slovenskej republiky prehodnotiť dobrovoľný ročný  príspevok (aspoň 1% z celkovej sumy prispievateľa do organizácie UNESCO) do Fondu na elimináciu dopingu v športe.
6.	Prehľad prinesenej dokumentácie a miesto jej uloženia

https://en.unesco.org/themes/sport-and-anti-doping/convention/governance
7.	Osobitne vyhodnotený očakávaný prínos ZPC

	Prínosom služobnej cesty je získanie poznatkov a skúseností z oblasti medzinárodnej antidopingovej politiky. Monitorovanie plnenia  Medzinárodného dohovoru proti dopingu v športe UNESCO.
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

V Bratislava, dňa 4.11.2021 

Správu vypracoval: 					PaedDr. Žaneta Csáderová, PhD.
							riaditeľka 

Správu schválil: 			                              Mgr. Branislav Gröhling		                                                                                          minister školstva